सोनीपत. प्रो कुश्ती लीग में पहलवान सुशील कुमार की बतौर खिलाड़ी गैर मौजूदगी पर तरह- तर के सवाल खड़े हुए हो लेकिन लीग के खत्म होते ही सुशील के गुरू महाबली सतपाल ने सभी कयासों पर विराम लगा दिया। उन्होंने कहा कि सुशील कुमार फिट हैं और वे ओलंपिक में जरूर जाएंगे।
उन्होंने ही सुशील कुमार को प्रो कुश्ती लीग से पीछे हटने की हिदायत दी थी। दैनिक भास्कर से यहां विशेष बातचीत करते हुए महाबली सतपाल ने कहा कि अाज सुशील कुमार के साथ एक पूरी टीम है, जिसमें डॉक्टर के साथ फिजियो, डाइटीशियन आदि शामिल हैं। टीम निरंतर सुशील कुमार पर ध्यान रख रहे हैं तथा उनकी खुद की नजर उनके प्रैक्टिस पर है।
नरसिंह से लड़कर जाएगा: महाबली सतपाल ने कहा कि नरसिंह से मुकाबला होगा ही। अगर वह नरसिंह से नहीं जीत सकता तो ब्राजील में हाेने वाले ओलंपिक जाने का कोई लाभ नहीं है। नरसिंह से मुकाबले के लिए सुशील तैयार है। प्रवीण राणा जोकि इसी भार वर्ग में उसके साथ इसके लिए अभ्यास भी होता है। पूर्व में भी सुशील, नरसिंह को हरा भी चुका है।
गुरु चाहते हैं कि सुशील दोहराएं इतिहास
सतपाल ने कहा कि वे सुशील को रियाे में इतिहास दोहराते हुए देखना चाहते हैं। कुछ अपनी तरह। जिस प्रकार एशियाई खेलों में पहले मैंने ब्रॉन्ज पदक जीता। दूसरे में रजत तथा दिल्ली में हुए तीसरे एशियाई खेलों में गोल्ड मेडल जीतने में सफल रहे। इसी प्रकार सुशील ने बीजिंग में कांस्य, लंदन में रजत जीता है तथा उम्मीद है कि अब वह रियाे में गोल्ड मेडल जीतेगा।
ओलंपिक चैंपियन के साथ अमेरिका में करेगा प्रैक्टिस: महाबली ने बताया कि सुशील कुमार जनवरी में हल्का अभ्यास शुरू कर देंगें। इसके बाद वे भारत में नहीं विदेश में अभ्यास करेंगे। पहले इटली में और फिर अमरीका में ओलंपिक चैंपियन के साथ सुशील अभ्यास करेंगे, ताकि उनकी कमजोरी और मजबूत पहलू को और करीब से जान सकें।
आगे की स्लाइड्स में देखें फोटोज
hin_Deva hin_Deva hin_Deva hin_Deva hin_Deva hin_Deva hin_Deva